Ujian Akhir Sesi Akademik

**Ujian Akhir Sesi Akademik (UASA)** ialah suatu ujian peringkat sekolah yang dilaksanakan untuk mengukur pencapaian akademik pelajar di akhir tahun akademik mengikut Pentaksiran Bilik Darjah (PBD). 

Semua soalan Ujian Akhir Sesi Akademik akan disediakan oleh pihak sekolah. Begitu juga, tempoh dan tarikh UASA akan ditetapkan oleh Kementerian Pendidikan Malaysia manakala jadual atau susunan subjek ditetapkan oleh pihak sekolah.

UASA pertama dilaksanakan pada akhir sesi akademik 2022/2023 oleh KPM untuk memperkasakan PBD dan Pentaksiran Berasaskan Sekolah (PBS) bagi menggantikan Peperiksaan Akhir Tahun. 

Selain itu, KPM hapuskan sistem PBD pada tahun 2024 dan menggantikan dengan Peratus serta Gred. 

## Penilaian UASA (kini)
Kini, penilaian UASA adalah berdasarkan peratus markah. Ini merupakan jadualnya;

Dengan ini, gred yang lulus ialah "E" mengikut Kementerian Pendidikan Malaysia. 
    

## Penilaian UASA Lama (Tahap Penguasaan)
**Tahap Penguasaan** adalah sistem *grading* yang diukur dalam enam tahap bagi setiap subjek, ia dihentikan oleh KPM sekadar Mac 2024.

### Tahap 1 - 'Tahu'
**Tahap 1** merupakan tahap yang paling rendah dalam peniliaian ini. Murid boleh melaksanakan tugas asas, memiliki pengetahuan asas, atau bertindak balas terhadap situasi mudah. 

### Tahap 2 - 'Tahu dan Faham'
**Tahap 2**, murid menunjukkan pemahaman dengan menyesuaikan gaya komunikasi mereka atau dengan menterjemah dan menghuraikan apa yang telah mereka pelajari.

### Tahap 3 - 'Tahu, Faham dan Boleh Buat'
**Tahap 3**, murid menunjukkan pemahaman dengan menyesuaikan gaya komunikasi mereka atau dengan menterjemah, menghuraikan dan mengaplikasikan apa yang telah mereka pelajari.

### Tahap 4 - 'Tahu, Faham dan Boleh Buat dengan Beradab'
**Tahap 4**, murid mempraktikkan sesuatu kemahiran dengan melalui proses atau secara berkaedah.

### Tahap 5 - 'Tahu, Faham dan Boleh Buat dengan Beradab Terpuji'
**Tahap 5**, murid menunjukkan bakat dalam suasana novel dengan mematuhi protokol atau bertindak secara teratur, konsisten dan positif.

### Tahap 6 - 'Tahu, Faham dan Boleh Buat dengan Beradab Mithali'
**Tahap 6**, tahap yang tertinggi dalam sistem penilaian ini, murid boleh bersikap optimistik, kreatif, dan berimaginasi, dan juga menunjukkan contoh dengan menggunakan pengetahuan dan kebolehan secara sistematik.

## Senarai Subjek

### Sekolah Rendah Tahap 2
Ujian ini mempunyai 5 mata pelajaran bagi **Tahap 2** sekolah rendah (Tahun 4 hingga Tahun 6) iaitu:

* Bahasa Melayu
* Bahasa Inggeris
* Matematik
* Sains
* Sejarah
* Bahasa Cina (SJKC)
* Bahasa Tamil (SJKT)

### Sekolah Menengah Tahap 1
Ujian ini mempunyai 20 mata pelajaran bagi sekolah menengah Tahap 1 (Tingkatan 1 hingga Tingkatan 3):

### Subjek Teras
* Bahasa Melayu
* Bahasa Inggeris
* Matematik
* Sains
* Sejarah

### Subjek Sekunder
* Pendidikan Islam / Pendidikan Moral
*Geografi
*Reka Bentuk dan Teknologi / Asas Sains Komputer
*Pendidikan Jasmani dan Kesihatan
*Pendidikan Seni Visual

### Subjek Sekolah Berjenis Islam
* Maharat Al-Quran
* Usul Al-Din
* Al-Syariah
* Al-Lughah al-'Arabiah' Al-Mu'asirah
* Bahasa Arab

### Subjek Sekolah Menengah Kebangsaan atau Subjek Menengah Jenis Kebangsaan

* Bahasa Cina
* Bahasa Tamil

## Format Subjek UASA
Terdapat 4 jenis soalan dalam UASA. Iaitu; 

* **Objektif Aneka Pilihan** **(OAP),** suatu soalan yang hanya mempunyai empat pilihan, sama ada A, B, C atau D.
* **Objektif Pelbagai Bentuk** **(OPB),** sekumpulan soalan yang terdiri daripada *Soalan Sempadan* dan *Soalan Isikan Tempat Kosong*.
* **Subjektif Respons Terhad** **(SRT),** soalan subjektif dimana suatu ayat perlu ditulis pada tempat kosng dan mempunyai jawapan yang tertentu.
* **Subjektif Respons Terbuka** **(SRTb),** soalan lebih berasaskan pendapat murid dan fakta, selalunya dalam bentuk karangan.
Ini adalah senarai format-format subjek UASA;

### Sekolah Rendah:

## Rujukan